CELEX: 32015D2278
Language: hu
Date: 2015-12-04 00:00:00
Title: A Bizottság (EU) 2015/2278 végrehajtási határozata (2015. december 4.) a 2004/558/EK határozat I. és II. mellékletének a németországi Bréma, Hessen és Alsó-Szászország szövetségi tartományoknak a szarvasmarhák fertőző rhinotracheitisétől mentes státusa tekintetében történő módosításáról (az értesítés a C(2015) 8462. számú dokumentummal történt) (EGT-vonatkozású szöveg)

8.12.2015   
            
            
               HU
            
            
               Az Európai Unió Hivatalos Lapja
            
            
               L 322/55
            
         A BIZOTTSÁG (EU) 2015/2278 VÉGREHAJTÁSI HATÁROZATA
   (2015. december 4.)
   a 2004/558/EK határozat I. és II. mellékletének a németországi Bréma, Hessen és Alsó-Szászország szövetségi tartományoknak a szarvasmarhák fertőző rhinotracheitisétől mentes státusa tekintetében történő módosításáról
   
      
         (az értesítés a C(2015) 8462. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére és 10. cikke (2) bekezdésére,
   mivel:
   
               (1)
            
            
               A 64/432/EGK irányelv megállapítja a szarvasmarhafélék Unión belüli kereskedelmére vonatkozó szabályokat, többek között azt a követelményt, miszerint a szarvasmarhaféléket szállításuk során az irányelv F. mellékletében meghatározott 1. mintának (a továbbiakban: „1. minta”) megfelelő egészségügyi bizonyítványnak kell kísérnie. Az említett irányelv 9. cikke előírja, hogy az a tagállam, amelyben kötelező országos ellenőrző program működik a szarvasmarhák fertőző rhinotracheitisére vonatkozóan, a Bizottság elé terjesztheti a programját jóváhagyás céljából. A 64/432/EGK irányelv 9. cikke rendelkezik ezenfelül az Unión belüli kereskedelemhez előírható további garanciák meghatározásáról is.
            
         
               (2)
            
            
               Ezenkívül a 64/432/EGK irányelv 10. cikke előírja, hogy amennyiben egy tagállam úgy véli, hogy területe vagy területének egy része mentes a szarvasmarhák fertőző rhinotracheitisétől, úgy azt jelentenie kell a Bizottságnak, a megfelelő dokumentációs anyagokat mellékelve. A cikk rendelkezik továbbá az Unión belüli kereskedelemhez előírható további garanciák meghatározásáról is.
            
         
               (3)
            
            
               A 2004/558/EK bizottsági határozat (2) jóváhagyja az I. mellékletében felsorolt tagállamok által az 1-es típusú marhaherpeszvírus (BHV1) felügyeletére és felszámolására benyújtott programokat az említett mellékletben felsorolt régiók tekintetében, amelyekre a 64/432/EGK irányelv 9. cikkének megfelelően további garanciák érvényesek. Ezenkívül a 2004/558/EK határozat II. melléklete felsorolja a BHV1-mentesnek minősülő tagállami régiókat, amelyekre a 64/432/EGK irányelv 10. cikkének megfelelően további garanciák érvényesek. A 2004/558/EK határozat 2. és 3. cikke továbbá meghatározza azokat az információkat, amelyeknek az említett határozatra történő hivatkozások tekintetében az 1. mintában szerepelniük kell.
            
         
               (4)
            
            
               A 2014/798/EU bizottsági végrehajtási határozat (3) módosította a 64/432/EGK irányelvet, ideértve az 1. mintát. Következésképpen a 2004/558/EK határozat 2. és 3. cikkében az 1. mintára történő hivatkozásokat módosítani szükséges.
            
         
               (5)
            
            
               A németországi Bréma, Hamburg, Hessen, Alsó-Szászország, Észak-Rajna-Vesztfália, Rajna-vidék–Pfalz, Saar-vidék és Schleswig-Holstein szövetségi tartományok jelenleg fel vannak sorolva a 2004/558/EK határozat I. mellékletében.
            
         
               (6)
            
            
               Németország benyújtotta a Bizottságnak a Bréma, Hessen és Alsó-Szászország szövetségi tartományok BHV1-mentességére vonatkozó dokumentációs anyagokat, valamint a 64/432/EGK irányelv 10. cikkének megfelelően megállapított, rájuk vonatkozó további garanciákat.
            
         
               (7)
            
            
               A Németország által benyújtott dokumentációs anyagok értékelését követően megállapítást nyert, hogy Bréma, Hessen és Alsó-Szászország szövetségi tartományt el kell hagyni a 2004/558/EK határozat I. mellékletéből és fel kell venni annak II. mellékletébe, valamint a 64/432/EGK irányelv 10. cikkének megfelelően megállapított további garanciák alkalmazását ki kell terjeszteni rájuk. Ezért a 2004/558/EK határozat I. és II. mellékletét ennek megfelelően módosítani kell.
            
         
               (8)
            
            
               A 2004/558/EK határozatot ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/558/EK határozat a következőképpen módosul:
   
               1.
            
            
               A 2. cikk (4) bekezdésének helyébe a következő szöveg lép:
               „(4)   A 64/432/EGK irányelv F mellékletének 1. mintájában megadott, az e cikk (1) bekezdésben említett módon a szarvasmarhaféléket kísérő egészségügyi bizonyítvány C. szakaszának II.3.3. pontjában e határozat megfelelő cikkeinek, bekezdéseinek és pontjainak számozását kell feltüntetni az említett pontban kitöltendő mezőben.”
            
         
               2.
            
            
               A 3. cikk (3) bekezdésének helyébe a következő szöveg lép:
               „(3)   A 64/432/EGK irányelv F mellékletének 1. mintájában megadott, az e cikk (1) bekezdésben említett módon a szarvasmarhaféléket kísérő egészségügyi bizonyítvány C. szakaszának II.3.3. pontjában e határozat megfelelő cikkeinek, bekezdéseinek és pontjainak számozását kell feltüntetni az említett pontban kitöltendő mezőben.”
            
         
               3.
            
            
               Az I. és a II. melléklet helyébe e határozat mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. december 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977. o.
   
   
      (2)  A Bizottság 2004. július 15-i 2004/558/EK határozata a 64/432/EGK tanácsi irányelvnek a szarvasmarhafélék Közösségen belüli kereskedelme esetében a szarvasmarhák fertőző rhinotracheitisével kapcsolatos további garanciákra vonatkozó végrehajtásáról és az egyes tagállamok által benyújtott felszámolási programok jóváhagyásáról (HL L 249., 2004.7.23., p. 20).
   
      (3)  A Bizottság 2014. november 13-i 2014/798/EU végrehajtási határozata a 64/432/EGK tanácsi irányelv F. mellékletének a szarvasmarhafélék és a sertések Unión belüli kereskedelmében alkalmazandó állat-egészségügyi bizonyítványminták formátuma és a házisertések Unión belüli kereskedelmét érintő, trichinellával kapcsolatos kiegészítő egészségügyi követelmények tekintetében történő módosításáról (HL L 330., 2014.11.15., 50. o.).
   
      MELLÉKLET
      „
            I. MELLÉKLET
            
                        Tagállamok
                     
                     
                        A tagállam azon régiói, amelyekre a 64/432/EGK irányelv 9. cikke szerint a szarvasmarhák fertőző rhinotracheitisére vonatkozóan további garanciák érvényesek
                     
                  
                        Belgium
                     
                     
                        Minden régió
                     
                  
                        Cseh Köztársaság
                     
                     
                        Minden régió
                     
                  
                        Németország
                     
                     
                        A következő szövetségi tartományok:
                        
                                     
                                 
                                 
                                    Hamburg
                                 
                              
                                     
                                 
                                 
                                    Észak-Rajna-Vesztfália
                                 
                              
                                     
                                 
                                 
                                    Rajna-vidék–Pfalz
                                 
                              
                                     
                                 
                                 
                                    Saar-vidék
                                 
                              
                                     
                                 
                                 
                                    Schleswig-Holstein
                                 
                              
                  
                        Olaszország
                     
                     
                        Friuli-Venezia Giulia régió
                        Trento autonóm megye
                     
                  
         
            II. MELLÉKLET
            
                        Tagállamok
                     
                     
                        A tagállam azon régiói, amelyekre a 64/432/EGK irányelv 10. cikke szerint a szarvasmarhák fertőző rhinotracheitisére vonatkozóan további garanciák érvényesek
                     
                  
                        Dánia
                     
                     
                        Minden régió
                     
                  
                        Németország
                     
                     
                        A következő szövetségi tartományok:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bajorország
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bréma
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Alsó-Szászország
                                 
                              
                                     
                                 
                                 
                                    Mecklenburg-Elő-Pomeránia
                                 
                              
                                     
                                 
                                 
                                    Szászország
                                 
                              
                                     
                                 
                                 
                                    Szász-Anhalt
                                 
                              
                                     
                                 
                                 
                                    Thüringia
                                 
                              
                  
                        Olaszország
                     
                     
                        Valle d'Aosta régió
                        Bolzano autonóm tartomány
                     
                  
                        Ausztria
                     
                     
                        Minden régió
                     
                  
                        Finnország
                     
                     
                        Minden régió
                     
                  
                        Svédország
                     
                     
                        Minden régió
                     
                  ”